[{"text_idx": "#000000", "text": "Cawsom y pleser o groesawu dros gant o berchnogion busnesau lleol i\u2019n Expo Argyfwng Costau Busnes, a gynhaliwyd yma yn M-SParc ar ddechrau mis Chwefror."}, {"text_idx": "#000001", "text": "Fe wnaethom groesawu 15 o arddangoswyr lleol o bob rhan o\u2019r sectorau ynni ac adnewyddadwy, gyda chwmni\u0308au\u2019n amrywio o ran arbenigedd gan gynnwys cyllid gwyrdd, gosodwyr ynni adnewyddadwy, ymgynghorwyr, tai, meddalwedd, a chrefftau."}, {"text_idx": "#000002", "text": "Rydym yn ymwybodol iawn o\u2019r pwysau cynyddol a brofwyd gan berchnogion busnes ar draws gogledd Cymru dros yr ychydig flynyddoedd diwethaf, gyda phrisiau ynni yn achosi pryderon ac anhawster mawr, a llawer o\u2019r busnesau hefyd yn gweithio i dorri allyriadau carbon."}, {"text_idx": "#000003", "text": "Gallai gosod technoleg ynni adnewyddadwy, gyda\u2019r gosodwyr cywir, ariannu, ymgynghori, a rheoli data, liniaru\u2019n sylweddol y pwysau presennol a\u2019r pwysau sydd ar ddod i fusnesau lleol."}, {"text_idx": "#000004", "text": "Yn M-SParc, rydym yn gwybod yn uniongyrchol y gall buddsoddi mewn ynni adnewyddadwy leihau costau, lleihau allyriadau, a chynyddu diogelwch ynni mewn marchnad ynni gynyddol gyfnewidiol."}, {"text_idx": "#000005", "text": "Rydym felly\u2019n awyddus i fusnesau lleol siarad a\u0302 chynrychiolwyr ar draws y diwydiant gwyrdd, i ddysgu mwy am ynni adnewyddadwy, effeithlonrwydd, ac opsiynau ariannu. Yn ogystal, roeddem yn awyddus i\u2019r cynrychiolwyr hynny hanu o\u2019r un ardal leol, gan brofi nad oes angen i ni fynd ymhellach i fynd yn wyrdd neu gyrraedd Net Zero!"}, {"text_idx": "#000006", "text": "Roedd yn wych gweld y gofod \u2018tanio\u2019 M-SParc yn fwrlwm, gyda chysylltiadau\u2019n cael eu creu, cardiau busnes yn cael eu cyfnewid, a syniadau\u2019n cael eu rhannu! Yn union ar gyfer beth y cre\u0308wyd y gofod!"}, {"text_idx": "#000007", "text": "Yn syth ar o\u0302l yr expo, fe wnaethom hefyd gynnal digwyddiad Cymru\u2019n Gweithio \u2018Gyrfaoedd Gwyrdd i Bawb\u2019. Roedd yn hyfryd gweld llawer o\u2019r busnesau yn aros o gwmpas i drafod y dyfodol gyda channoedd o fyfyrwyr a phlant ysgol o bob rhan o Ogledd Cymru. Pwy a wyr faint ohonyn nhw fydd yn mynd ymlaen i fod yr Elon Musk Cymraeg nesaf, neu osodwr PV lleol!"}, {"text_idx": "#000008", "text": "Yma yn M-SParc, mae gennym ni di\u0302m \u2018Egni\u2019 (Ynni) mewnol. Ein hunig bwrpas yw tanio uchelgais yn yr ardal ar gyfer datblygu ynni carbon isel. Un o egwyddorion allweddol y genhadaeth hon yw ymgysylltu a\u0302 busnesau lleol a chynorthwyo mewn unrhyw ffordd y gallwn. Byddwn yn cynnal digwyddiadau rheolaidd ar gyfer busnesau a myfyrwyr, i arddangos y cyfleoedd anhygoel sy\u2019n dod i\u2019r amlwg ledled Gogledd Cymru o ran technolegau ynni adnewyddadwy a charbon isel! Rydyn ni nawr yn y broses o gynllunio ein cynhadledd y flwyddyn Egni 2023! Bydd hyn ar yr 16eg o Fai. Gallwch gofrestru ar gyfer y digwyddiad yma!"}, {"text_idx": "#000009", "text": "M-SParc yn dathlu merched mewn Busnes."}, {"text_idx": "#000011", "text": "MIT ar lwyfan ddigidol i rannu eu gwybodaeth am arloesedd!"}, {"text_idx": "#000012", "text": "Beth hoffech chi glywed amdano?"}]